BŪVDARBU LĪGUMS Nr. IEP/9/2022

Dobelē                                                                                                           2022.gada 17.maijā

SIA „DOBELES NAMSAIMNIEKS”, Reģ. Nr. 48503021348, adrese: Zaļā iela 3, Dobele, Dobeles novads, LV-3701, tās valdes locekļa Jāņa Audzēviča personā, kurš darbojas dzīvokļu īpašnieku interesēs un vārdā, saskaņā ar Statūtiem, turpmāk tekstā saukts Pasūtītājs, no vienas puses, un 
SIA “Pēkaiņi”, reģ. Nr. 48503019292, juridiskā adrese: Vizbuļi, Miltiņi, Bērzes pagasts, Dobeles novads, LV-3732, tās valdes locekļa Armanda Puriņa personā, kurš darbojas saskaņā ar Statūtiem, turpmāk tekstā saukts – Izpildītājs, no otras puses, turpmāk abi kopā arī Puses, bet katra atsevišķi Puse, pamatojoties uz iepirkuma "Ēkas cokola un betona apmales remontdarbi " (identifikācijas Nr. DN 2022/14), rezultātiem, noslēdz šādu līgumu, turpmāk – Līgums:
1.	Līguma priekšmets
1.1. Pasūtītājs uzdod, bet Izpildītājs ar saviem darba rīkiem, ierīcēm un darbaspēku Līgumā un normatīvajos aktos noteiktajā kārtībā, pienācīgā kvalitātē uzņemas veikt ēku cokolu un betona apmaļu remontdarbus, turpmāk – Būvdarbi, saskaņā ar tehnisko specifikāciju, iepirkumā iesniegto finanšu piedāvājumu (Pielikums Nr.1) un darbu izpildes grafiku (Pielikums Nr.2 ), ievērojot Būvniecības likuma un citu spēkā esošo normatīvo aktu prasības. 
1.2. Papildus iepirkuma procedūrā iesniegtajam piedāvājumam Izpildītājs pēc pasūtītāja pieprasījuma apņemas veikt neplānotus lieveņu betonēšanas darbus dzīvojamai mājai “Brūnas” , Annenieku pagastā, Dobeles novadā, par kopējo summu 1640,00 euro (tāme Pielikumā Nr.3)
1.3. Izpildītājs apliecina, ka ir izpētījis apstākļus, kas varētu ietekmēt Būvdarbu izpildi un izmaksu noteikšanu, tajā skaitā laika apstākļus, gada laiku u.c. apstākļus, iespējas piegādāt materiālus, transporta iespējas, tiesību normas, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus, un ir ņēmis vērā minētos apstākļus, nosakot līgumcenu. Izpildītājs apliecina, ka finanšu piedāvājumā (Tāmēs) ir iekļauti visi ar Būvdarbu veikšanu saistītie izdevumi.

2. Izpildes termiņš 
2.1.  Būvdarbu izpildes termiņš ir 6 (seši) mēneši no līguma noslēgšanas dienas.
2.2.  Līguma darbības termiņš ir 12 (divpadsmit) mēneši no līguma noslēgšanas dienas.

3. Līguma summa un norēķinu kārtība
3.1.  Kopējā līgumcena ir EUR 48759,00 (četrdesmit astoņi tūkstoši septiņi simti piecdesmit deviņi euro, 00 centi) bez pievienotās vērtības nodokļa, turpmāk – PVN. Pievienotās vērtības nodoklis tiek piemērots saskaņā ar Pievienotās vērtības nodokļa likumu.
3.2.  Pasūtītājs samaksu veic ar pārskaitījumu uz Līgumā norādīto Izpildītāja bankas kontu, ievērojot šādu kārtību:
3.2.1. maksājumu par katrā adresē izpildītajiem Būvdarbiem Pasūtītājs samaksā Izpildītājam 10 (desmit) dienu laikā pēc izpildīto Būvdarbu pieņemšanas – nodošanas akta abpusējās parakstīšanas un Izpildītāja rēķina saņemšanas;
3.2.2. pēdējais norēķins par pilnībā izpildītiem darbiem notiek pēc pēdējā objektā plānoto Būvdarbu pabeigšanas un pieņemšanas-nodošanas akta parakstīšanas. Pasūtītājs samaksā pēdējo maksājumu 10 (desmit) dienu laikā pēc pieņemšanas – nodošanas akta abpusējas parakstīšanas un Izpildītāja rēķina saņemšanas.
3.3.  Līguma summa ietver Līgumā paredzēto darbu, materiālu, darbaspēka, mehānismu ekspluatācijas izmaksas, transporta izdevumus, iespējamos nodokļus un nodevas un citus maksājumus, kas nepieciešami kvalitatīvai, atbilstoši tehnoloģijas un būvnormatīvu prasībām paredzēto Būvdarbu veikšanai un Līguma saistību izpildei.
3.4. Nekvalitatīvi veiktie Būvdarbi netiek pieņemti un apmaksāti līdz defektu novēršanai saskaņā ar Līguma noteikumiem.
3.5.  Par samaksas brīdi uzskatāms bankas atzīmes datums Pasūtītāja maksājuma uzdevumā.
3.6.  Visos rēķinos Izpildītājam ir jāuzrāda Pasūtītāja nosaukums, Līguma numurs, datums, pieņemšanas – nodošanas akta datums un numurs, par kuru tiek izrakstīts rēķins, samaksas termiņš un citi nepieciešamie rekvizīti atbilstoši normatīvo aktu prasībām.

4. Būvdarbu pieņemšana – nodošana 
4.1. Izpildīto Būvdarbu nodošana, kā arī ar defektu likvidāciju saistīto darbu nodošana notiek, sastādot pieņemšanas – nodošanas aktu un to abām Pusēm parakstot. Ja Pasūtītājs nepiekrīt parakstīt Būvdarbu pieņemšanas – nodošanas aktu, tas 5 (piecu) darba dienu laikā iesniedz pamatotus iebildumus.
4.2.  Ja pirms Būvdarbu nodošanas vai arī tās laikā tiek konstatēti kādi defekti, Izpildītājam tie jānovērš Pasūtītāja norādītājā termiņā.

5. Pasūtītāja tiesības un pienākumi
5.1.  Pasūtītāja pienākums ir savu iespēju robežās veicināt sekmīgu Būvdarbu norisi un maksimāli ātri novērst šķēršļus, kas radušies tā vainas dēļ vai kas izriet no tām normatīvo aktu prasībām, kuras ir tieši attiecināmi uz Pasūtītāju.
5.2.  Pasūtītājam ir pienākums nodrošināt Izpildītāja netraucētu piekļūšanu būvobjektam iepriekš saskaņotajos termiņos.
5.3.  Pasūtītājam ir pienākums samaksāt Izpildītājam par izpildītajiem Būvdarbiem saskaņā ar Līguma noteikumiem.
5.4.  Pasūtītājam ir arī citas tiesības un pienākumi, kas izriet no Līguma un spēkā esošajiem normatīvajiem aktiem.
6. Izpildītāja tiesības un pienākumi
6.1. Izpildītājam ir pienākums pirms Būvdarbu uzsākšanas norīkot atbildīgo Būvdarbu vadītāju, saskaņā ar piedāvājumu Iepirkumā, rakstiski par to paziņojot Pasūtītājam.
6.2. Izpildītājs ir tiesīgs piesaistīt citus, piedāvājumā nenorādītos speciālistus tikai pēc saskaņošanas ar Pasūtītāju.
6.3. Izpildītājs apņemas veikt Būvdarbus atbilstoši šajā Līgumā noteikto un saskaņā ar spēkā esošajiem normatīvajiem aktiem, kā arī ievērot visus Pasūtītāja pamatotus norādījumus, ja tie nav pretrunā ar Līgumu, likvidēt visus konstatētus defektus un novērst trūkumus. 
6.4. Izpildītājs ir tiesīgs izmantot vienīgi tehniskajā specifikācijā un būvniecības ieceres dokumentācijā noteiktos būvizstrādājumus, iekārtas un tehnoloģijas vai to ekvivalentus, ja vien būvizstrādājumu, iekārtu vai tehnoloģiju pielietošana nav izšķiroša iepirkuma priekšmeta pastāvēšanai, piedāvājuma atbilstībai tehniskajai specifikācijai un neietekmē piedāvāto līgumcenu; Izpildītājs apņemas Būvdarbu veikšanā izmantot sertificētus būvizstrādājumus un būvmateriālus, kā arī iekārtas un instrumentus ar kvalitātes apliecinājumu, ko nosaka Latvijas Republikas spēkā esošie normatīvie akti. 
6.5. Izpildītājam pēc Pasūtītāja pieprasījuma jāuzrāda Būvdarbos izmantojamo būvizstrādājumu kvalitāti apliecinošie dokumenti.
6.6. Par Būvdarbu veikšanas laikā izmantojamo elektroenerģiju Izpildītājam jānorēķinās atsevišķi, apmaksājot faktiski izlietoto elektroenerģijas daudzumu. 
6.7. Būvdarbi, kas saistīti ar trokšņiem un piesārņojumu, jāveic pēc saskaņošanas ar Pasūtītāju.
6.8. Būvdarbu procesā radušos būvgružus un atkritumus glabāt un izvest tikai speciālā Izpildītāja konteinerā, kas nepieļauj apkārtējās vides piesārņošanu. Konteineru novietot Pasūtītāja norādītajā vietā un izvest pēc nepieciešamības. Būvgružu utilizācijai jāatbilst Latvijas Republikas normatīvajos aktos noteiktajām prasībām.
6.9. Līguma izpildes gaitā Izpildītājs garantē visu ar Būvdarbiem objektā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikas spēkā esošie normatīvie akti, par ko iesniedz Pasūtītājam apliecinājumu;
6.10. Izpildītājam ir pienākums sniegt atbildes uz Pasūtītāja pretenzijām 5 (piecu) dienu laikā no pretenzijas saņemšanas dienas.
6.11. Izpildītājs ir atbildīgs par piegādāto materiālu glabāšanu būvobjektā.
6.12. Izpildītājam ir arī citas tiesības un pienākumi, kas izriet no Līguma un spēkā esošajiem normatīvajiem aktiem.
7. Pušu atbildība
7.1. Puses ir atbildīgas par Līguma saistību pilnīgu izpildi, atbilstoši Līguma nosacījumiem.
7.2. Pusēm ir pienākums atlīdzināt viena otrai nodarītos zaudējumus, ja tie ir radušies attiecīgas Puses darbības vai bezdarbības rezultātā Līguma izpildes laikā vai garantijas laikā un ir konstatēta un dokumentāli pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp Puses rīcību un zaudējumu rašanos. 
7.3. Ja Izpildītājs Līguma 1.1.punktā noteikto Būvdarbu izpildei piesaista apakšuzņēmējus, tad Izpildītājs ir atbildīgs par piesaistīto apakšuzņēmēju saistību neizpildi vai nepienācīgu izpildi.
7.4. Ja Izpildītājs kavē Līguma 2.1.punktā noteikto Būvdarbu izpildes termiņu, tas maksā Pasūtītājam līgumsodu 1% (viena procenta) apmērā no neizpildīto darbu summas (ar PVN) par katru nokavēto dienu, bet ne vairāk kā 10% (desmit procenti) no kopējās Līguma summas.
7.5. Ja Izpildītājs vienpusēji atkāpjas no Līguma, vai Pasūtītājs vienpusēji izbeidz Līgumu sakarā ar to, ka Izpildītājs nav pildījis Līguma saistības, Izpildītājs maksā Pasūtītājam līgumsodu 10% (desmit procentu) apmērā no kopējās Līguma summas.
7.6. Ja Pasūtītājs kavē Līguma 4.2.punktā noteiktos maksājumu termiņus, Izpildītājam ir tiesības piemērot tam līgumsodu 1% (viena procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no kopējā kavētās summas.
7.7. Līgumsoda samaksa neatbrīvo vainīgo Pusi no Līguma saistību izpildes un zaudējumu atlīdzināšanas pienākuma.
7.8. Ja ir iestājušies apstākļi, kas saskaņā ar Līgumu dod tiesības kādai no Pusēm piemērot līgumsodu, tad šī Puse iesniedz rēķinu līgumsoda apmērā otrai Pusei.
7.9. Pasūtītājam ir tiesības aprēķināto līgumsodu ieturēt no Izpildītājam izmaksājamās summas, arī no gala maksājuma, par ko Pasūtītājs informē Izpildītājs.

8. Kvalitāte un garantijas saistības
8.1. Izpildītājs apliecina, ka Būvdarbi tiks veikti labā kvalitātē saskaņā ar šī Līguma noteikumiem, atbilstoši Latvijas Republikas normatīvo aktu prasībām, tajā skaitā būvnoteikumiem un būvniecības standartiem, un būvniecībā tiks pielietoti tikai sertificēti materiāli atbilstoši Latvijas Republikas būvnormatīviem un Eiropas savienības standartiem.
8.2. Izpildītājs garantē Būvdarbu kvalitāti, funkcionālo darbību, atbilstību Līgumam. Izpildītājs uzņemas atbildību par trūkumiem un defektiem Būvdarbos, kas radušies garantijas termiņā nekvalitatīvi veiktu būvdarbu vai neatbilstošu vai nekvalitatīvu būvizstrādājumu izmantošanas dēļ, izņemot defektus, kas radušies nepareizas ekspluatācijas rezultātā. Būvuzņēmējs garantē izpildīto Būvdarbu kvalitāti un uzstādīto materiālu ekspluatācijas īpašības un drošumu 24 (divdesmit četrus) mēnešus no Būvdarbu pieņemšanas - nodošanas akta parakstīšanas dienas. Šajā termiņā konstatētos defektus Izpildītājs novērš atbilstoši Līguma nosacījumiem.
8.3. Garantija ir spēkā, tiek ievēroti šādi nosacījumi:
8.3.1. Ja Pasūtītāja izpildīto Darbu pārbaužu veikšanai šīs garantijas termiņā ir nodrošinājis Izpildītājam brīvu pieeju veiktajiem Darbiem jebkurā laikā;
8.3.2. Ja Pasūtītājs ir uzturējis gan ēku, gan Izpildītāja izpildītos Darbus kā gādīgs saimnieks Latvijas Republikas Civillikuma izpratnē.
8.4. Saskaņā ar šo garantiju Izpildītājs neatbild šādos gadījumos:
8.4.1. ja izpildītajiem Būvdarbiem radušies bojājumi nepārvaramas varas iedarbības rezultātā;
8.4.2. ja izpildītajiem Būvdarbiem cita persona ir radījusi mehāniskus bojājumus;
8.4.3. ja izpildītajiem Būvdarbiem ir veikti kādi remonta darbi vai veiktas citas izmaiņas, nesaskaņojot šīs darbības ar Izpildītāju.
8.5. Izpildītājs garantijas termiņā, saņemot Pasūtītāja rakstisku paziņojumu, uzņemas uz sava rēķina novērst bojājumus, trūkumus, kas radušies dēļ izpildīto Būvdarbu neatbilstības Līgumam vai normatīvo aktu prasībām. Nosūtot paziņojumu, Pasūtītājs norāda arī vietu un laiku, kad Izpildītājam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 3 (trim) darba dienām, ja vien Puses nevienojas citādi.
8.6. Noteiktajā termiņā Puses sastāda defektu aktu, tajā norādot bojājumus, neatbilstības un/vai trūkumus Būvdarbos, kā arī to novēršanas termiņu. Gadījumā, ja Izpildītājs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Izpildītājam. Pasūtītājs 3 (trīs) darba dienu laikā nosuta sastādīto aktu Izpildītājam.
8.7. Gadījumā, ja Izpildītājs neatzīst savu atbildību par konstatētajiem defektiem, tad Pasūtītājs ir tiesīgs pieaicināt attiecīgās jomas ekspertu, kura atzinums ir abām Pusēm saistošs. 
8.8. Gadījumā, ja Izpildītājs nenovērš defektu aktā norādītos defektus Pasūtītāja norādītajā termiņā, nelūdz šī termiņa pamatotu pagarinājumu un termiņa nokavējums ir vismaz 30 (trīsdesmit) dienas, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas. Izpildītājs šādā gadījumā atlīdzina Pasūtītājam tiešos izdevumus, kas saistīti ar defektu novēršanu.

9. Nepārvarama vara
9.1. Puses tiek atbrīvotas no atbildības par pilnīgu vai daļēju Līguma saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma noslēgšanas, kurus nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas Republikas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi, kas ir saistoši Pusēm, kā arī citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītiem Līguma izpildes traucējumiem tikai gadījumā, ja pēc nepārvaramās varas apstākļu iestāšanās ir izdarījusi visu iespējamo, lai novērstu radušos Līguma izpildes šķēršļus.
9.2. Pusei, kas nokļuvusi nepārvaramas varas apstākļos, bez kavēšanās, bet ne vēlāk kā 5 (piecu) darba dienu laikā pēc nepārvaramas varas apstākļu iestāšanās rakstiski jāinformē par to otrā Puse un, ja tas ir iespējams, ziņojumam jāpievieno kompetentas iestādes izsniegta izziņa, kas satur minēto apstākļu apstiprinājumu un raksturojumu. 

10. Līguma spēkā stāšanās, grozīšana, izbeigšana, strīdu izskatīšana
10.1. Līgums stājas spēkā ar dienu, kad to paraksta abas Puses, un ir spēkā līdz pilnīgai Līgumā noteikto Pušu saistību izpildei.
10.2. Līguma darbības laikā Puses ir tiesīgas veikt grozījumus Līgumā, ievērojot Publisko iepirkuma likuma 61.panta nosacījumus.
10.3. Līgums var tikt izbeigts, Pusēm savstarpēji vienojoties, vai arī Līgumā noteiktajā kārtībā.
10.4. Pasūtītājs, nosūtot Izpildītājam rakstisku paziņojumu vismaz 5 (piecas) dienas iepriekš, ir tiesīgs vienpusēji izbeigt Līgumu, ja:
10.4.1. Izpildītājs kavē Līguma 2.1.punktā noteikto Būvdarbu izpildes termiņu vairāk kā 10 (desmit) darba dienas;
10.4.2. Izpildītājs neievēro pamatotus Pasūtītāja norādījumus vai arī nepilda kādus Līgumā noteiktos pienākumus, un šādu Līguma saistību neizpildi nav novērsis 5 (piecu) dienu laikā pēc attiecīga Pasūtītāja rakstiska brīdinājuma.
10.4.3. Līgumā paredzēto Pasūtītāja saistību izpilde nav iespējama vai apgrūtināta sakarā ar finansējuma samazinājumu.
10.5. Iesniedzot Izpildītājam pamatotu rakstisku pretenziju, Pasūtītājs ir tiesīgs ieturēt summas, kas viņam saskaņā ar Līgumu pienākas no Izpildītāja, tostarp, atlīdzība par zaudējumiem, kas Pasūtītājam radušies sakarā ar Izpildītāja līgumsaistību nepienācīgu izpildi. Strīdu gadījumā zaudējumu apmēru nosaka Pasūtītāja pieteiktā neatkarīga ekspertīze. Ekspertīzes izmaksas sedz vainīgā Puse.
10.6. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek iesniegti izskatīšanai tiesā Latvijas Republikas normatīvajos aktos noteiktajā kārtībā.
10.7. Pušu domstarpības, kas rodas par Būvdarbu un materiālu kvalitātes un to atbilstības Līguma noteikumiem nodrošināšanu, izšķir Pušu pieaicināti licencēti vai sertificēti speciālisti, par kuru pakalpojumiem maksā vainīgā Puse.
11. Citi noteikumi
11.1. Līguma izpildes nodrošināšanai Izpildītājs un Pasūtītājs nozīmē pārstāvjus, kuriem ir tiesības rīkoties attiecīgās Puses vārdā saistībā ar Līguma izpildi, tostarp, veikt Līguma saistību izpildes kontroli:
11.1.1. Izpildītāja kontaktpersona: Armands Puriņš, mob. tālr. 22305152, e-pasts: burto@inbox.lv
11.2. Pasūtītāja kontaktpersona: Tehniskās daļas vadītājs Jānis Kreicbergs (par tehniskajiem jautājumiem), mobilais telefons 28347204, e-pasts: janis.kreicbergs@dobelesnamsaimnieks.lv.
11.3. Katrai Pusei ir nekavējoties jāziņo otrai Pusei par savas juridiskās adreses vai norēķinu rekvizītu maiņu.
11.4. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā noteikto saistību izpildi.
11.5. Gadījumos, kas nav paredzēti Līgumā, Puses rīkojas saskaņā ar Latvijas Republikas normatīvajiem aktiem.
11.6. Līgums sastādīts 2 (divos) eksemplāros no kuriem viens glabājas pie Pasūtītāja, otrs pie Izpildītāja. Visiem Līguma eksemplāriem ir vienāds juridisks spēks. Jebkuras izmaiņas un papildinājumi Līgumā var tikt izdarīti tikai Pusēm abpusēji vienojoties, sastādot rakstisku vienošanos, kas būs šī līguma neatņemama sastāvdaļa.
11.7. Visa Pušu savstarpējā sarakste kļūst par Līguma neatņemamām sastāvdaļām un nepieciešamības gadījumā var kalpot kā pierādījumi. 
11.8. Līgumam pievienotie pielikumi ir tā neatņemama sastāvdaļa.
Pielikumā:
1)Pielikums Nr. 1 -Finanšu piedāvājums
2) Pielikums Nr. 2- Darbu izpildes grafiks
2) Pielikums Nr.3 Tāme 




 Pušu rekvizīti un paraksti
	
Pasūtītājs:						Izpildītājs:
SIA „DOBELES NAMSAIMNIEKS”	            SIA „Pēkaiņi”
Reģ. Nr. 48503021348				Reģ. Nr. 48503019292
Zaļā iela 3, Dobele,	                                                Vizbuļi, Miltiņi, Bērzes pag., 
Dobeles nov. LV-3701                                              	Dobeles nov., LV-3732
Konts Nr. LV91UNLA0006000508407                     Konts Nr. LV88UNLA0050018550420
AS SEB banka					AS SEB banka
Tālr. 63781900					Tālr. 22305152

	
_________________________			_________________________
Jānis Audzēvičs					Armands Puriņš




